Капилляр конденсациясы
Капилляр конденсациясы - майда түтүкчөлөрдөгү каныккан буунун нормалдуу басымдан төмөнкү басымга өтүүдө суюктукка айланышы.
 
Бул процесс буунун катуу заттардын тешикчелери аркылуу сорулуу кезинде байкалат. Адсорбенттердин беттери сууланган кезде алардын ичиндеги майда түтүкчөлөрдө ийилген мениск пайда болот да, алардын үстүңкү бетиндеги буулардын салыштырма басымы төмөндөп, суюктукка айланат. Натыйжада адсорбенттердин бардык тешикчелери суюктукка толот.
 
Капилляр конденсациясы өнөр жайда майда тешикчелүү зат (сорбент) аркылуу суюктуктарды чогултуу үчүн колдонулат, ошондой эле кургатуу, топурак, курулуш ж. б. майда тешиктүү материалдар менен нымды сактоо процесстеринде мааниси чоң.

Колдонулган адабияттар
Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1978. Том 3. Ирик - Лактар. -640 б.
Физика